বাদি পক্ষের আইনজীবী নজরুল ইসলাম জানান, গত বৃহস্পতিবার দুপুরে আসামিরা চিফ জুডিশিয়াল ম্যাজিস্ট্রেট আদালতে হাজিরা দিলে আদালত তাদের জামিন না মঞ্জুর করে জেলহাজতে পাঠায়। জানা গেছে, গত ২০ মার্চ অভ্যন্তরীণ কোন্দলের কারণে ছাত্র ও যুবলীগের কয়েকজন নেতাকর্মী অপুকে প্রকাশ্য দিবালোকে নড়াইল শহরের রূপগঞ্জ বাসস্ট্যান্ডে ধারালো অস্ত্র দিয়ে কুপিয়ে হত্যা করে। এ ঘটনায় পরেরদিন নড়াইল সদর থানায় নড়াইল পৌর যুবলীগের সাধারণ সম্পাদক আলমগীর হোসেনসহ ছাত্র ও যুবলীগের ১৮জন নেতা-কর্মীর নামে মামলা দায়ের করা হয়।